કાળઝાળ ગરમી અને અસહ્ય બફારાના કારણે પરેશાન થઇ ગયેલા લોકોને પણ વરસાદના કારણે રાહત થઇ હતી. હિંમતનગર પંથકમાં પણ વરસાદી માહોલ વચ્ચે આકાશ વાદળોથી ઘેરાયુ હતું. સોમવારે રાત્રે વીજળીના ચમકારા થતા હતા ત્યારે એવુ લાગતુ હતું કે જાણે ધોધમાર વરસાદ તૂટી પડશે. ઇડરમાં પણ ૧૮ મીમી, તલોદમાં ૦૨ મીમી, વિજયનગરમાં ૦૫ મીમી અને ખેડબ્રહ્મામાં ૦૧ મીમી વરસાદ નોંધાયો હતો. મંગળવારે દિવસ દરમિયાન આકાશ પણ કાળા ડીબાંગ વાદળો વચ્ચે છવાયેલુ રહેતા વરસાદી માહોલ જોવા મળ્યો હતો.